open-index/open-wikipedia-markdown huggingface dataset:
நிகாங்

**நிகாங்** (*Nihang*,, *நிஹாங்*) ஆயுதமேந்திய சீக்கிய ஒழுங்காகும். இவர்கள் **அகாலி** (நேரடிப் பொருள்: "காலத்தை வென்றவர்கள்") என்றும் குறிப்பிடப்படுகின்றார்கள். நிகாங் குழுவினர் ஃபதேசிங்கின் வழியைப் பின்பற்றியவர்கள்,  அவரணிந்த உடைகளைப் போன்றே உடுத்துகின்றனர் என்று சிலரும் குரு அர்கோவிந்த் உருவாக்கிய "அகால் சேனை"யிலிருந்து (நேரடிப் பொருள்: அழிவற்றவர்களின் படை) வந்தவர்கள் என்று சிலரும் கருதுகின்றனர். துவக்க கால சீக்கிய இராணுவ வரலாற்றில் நிகாங்கினர் பங்கு குறிப்பிடத்தக்கதாக இருந்தது; தங்களைவிட எண்ணிக்கையில் கூடிய எதிரிகளையும் வெற்றி பெற்றதற்காக அறியப்படுகின்றனர்.  போர்க்களங்களில் இவர்களது வீரமும் தயவின்மையும்  பெரிதும் புகழப்படுகின்றது. ரஞ்சித் சிங்கின் கரந்தடிப் போர் அணிகள் நிகாங்குகளை வைத்தே உருவாக்கப்பட்டது.

## ஆயுதங்களும் ஆடைகளும்

வழமையாக நிகாங் ஆடை   *சிவ சுவரூபா* எனப்படுகின்றது: இதன் பொருள்  "சிவனின் தோற்றம்" என்பதாகும். சிவனின் தோல்நிறத்தை ஒட்டி மின்சார நீலத்தில் ஆடை அணிந்துள்ளனர்; மணிக்கட்டுகளில் இரும்பு வளையல் அணிந்துள்ளனர் (*[[கரா (சீக்கியம்)|சங்கி கரா]]*); உயரமான கூம்புவடிவ தலைப்பாகைகளில் இரும்பு வளையங்கள் (*சக்கரம்*) வரிசையாக உள்ளன; அனைவரும் மரபார்ந்த வாளையும் (*[[கீர்ப்பன்]]*) வைத்துள்ளனர். முழுமையாக ஆயுதமேந்திய நிலையில்  வலது இடையில் வளைந்த தல்வாரையோ நேரான *கண்டா*வையோ வைத்திருப்பர்; இடது இடையில் *கட்டார்* எனப்படும் வாளை வைத்திருப்பர்; எருமைத் தோலாலான கேடயத்தை (*தாலா*) முதுகிலும், பெரிய சக்கரத்தையும் இரும்புச் சங்கிலியையும் கழுத்திலும் கொண்டிருப்பர். போர்க்காலங்களில் நிகாங்கின் உடலில் இருக்கும் இவை அவர் வைத்திருக்கும் ஆயுதத்தை இழக்கும்வரை நீக்கப்படாது.  உதைக்கும்போது காயமேற்படுத்துவதற்காக காலணிகளின் கால்விரல் பகுதி இரும்பினால் கூர்மையாக இருக்கும். 

இவர்களது உயரமான தலைப்பாகைகளாலும் தனிப்பட்ட போர் வளையங்களாலும் பெரிதும் அறியப்படுகின்றனர். அவர்களது தலைப்பாகைகள் உச்சியில் கூர்மையாக இருக்கும். இங்கு திரிசூலம் செருகப்பட்டிருக்கும். இதன்மூலம் அருகில் வந்த எதிரியை குத்த முடியும்.  இன்றும், நிகாங் ஐந்து ஆயுதங்களின் --சக்கரம், கண்டா (வாள்), கருடு (கத்தி),  கீர்ப்பன், தீர் (அம்பு) --  சிறுநகல்களை தங்கள் தலைப்பாகைகளில் அணிகின்றனர்.

## மேற்சான்றுகள்

### உசாத்துணை
* *[http://www.sridasamgranth.com  தாசம் கிரந்த் ] *,தாசம் கிரந்த் வலைத்தளம் 
* ''Book review of the Nihang book The Beloved Forces of the Guru
* "Tribes and Castes of Punjab and N.W. Frontier Province" by  H.A. Rose (1892)
* Bhai Sahib Amrit Pal Singh 'Amrit' has presented well-researched articles on Nihangs on his website 
* www.Budhadal.com

## வெளி இணைப்புகள்
* Sikh Photography Images of Nihangs by photographer Charles Meacham
* Sarbloh.info 
* Nihangsingh.org  
* Nihang  SGPC
* Photography of the daily lives of the Nihang Singhs of Punjab by photographer Nick Fleming
பகுப்பு:சீக்கியம்
மரைகுழல் துப்பாக்கி

**மரைகுழல் துப்பாக்கி** அல்லது **புரிகுழல் துமுக்கி** (*rifle*) என்பது ஒரு சுடுகலன் ஆகும். இது தோளில் வைத்து சுடுவதற்கு ஏற்றவாறு வடிவமைக்கப்பட்டதும், அதன் குழலில் சுருளை வடிவில் புரி குடையப்பட்டிருக்கும். சுருக்கமாக, நீளமான குழாயும், அதன் உள்ளே சுருளை வடிவப் புரி குடையப்பட்டது மரைகுழல் துப்பாக்கி எனப்படும்.

இதில் ஊந்தி வீசப்படும் கணை அல்லது தோட்டா ஆயுதத்தின் அச்சுத் தொடர்பு சுழற்சியை வெளிப்படுத்தும். அது குழலைவிட்டு வெளியேறுகையில், சுழற்சியிலில் நிலைத்தன்மையையும் தடுமாற்றத் தடுத்தலையும் அமெரிக்கக் காற்பந்தாட்டம் அல்லது ரக்பி காற்பந்து பந்துகள் எறியப்படும்போது நடந்துகொள்வதுபோல் அதன் சுழற்சி உதவி செய்கிறது. நீள் துப்பாக்கிகள் போர், வேட்டையாடுதல், குறி பார்த்துச் சுடுதல் ஆகியவற்றில் பயன்படுத்தப்படுகின்றன.

### மரைகுழல் துப்பாக்கி வகைகள்

*இயக்க அடிப்படையில்
**வான் துப்பாக்கி
**தானியக்க மரைகுழல் துப்பாக்கி
**ஆணி இயக்கம்
**இரட்டை மரைகுழல் துப்பாக்கி
**நெம்புகோல் இயக்கம்
**பிற்தாக்கமற்ற மரைகுழல் துப்பாக்கி
**மீளவும் இயங்கும் மரைகுழல் துப்பாக்கி
**கோல்ட் மரைகுழல் துப்பாக்கி
**அரைத் தானியக்க மரைகுழல் துப்பாக்கி
**குறுகிய குழல் மரைகுழல் துப்பாக்கி
**ஸ்பென்சர் மரைகுழல் துப்பாக்கி

*பாவனை அடிப்படையில்
**சடப்பொருள் எதிர்ப்பு மரைகுழல் துப்பாக்கி
**கவச வாகன எதிர்ப்பு மரைகுழல் துப்பாக்கி
**தாக்குதல் மரைகுழல் துப்பாக்கி
**போர் மரைகுழல் துப்பாக்கி
**குறும்மசுகெத்து
**குறிப்பிட்ட குறிதவறாது சுடுபவர் மரைகுழல் துப்பாக்கி
**யானை மரைகுழல் துப்பாக்கி
**நீள் துப்பாக்கி
**தனிப்பட்ட பாதுகாப்பு ஆயுதம்
**ஸ்கவுட் மரைகுழல் துப்பாக்கி
**மறைசுடு மரைகுழல் துப்பாக்கி

## இவற்றையும் பார்க்க
*கைத்துப்பாக்கி
*குறி பார்த்துச் சுடுதல்

## உசாத்துணை

## வெளி இணைப்புகள்

* Friedrich Engels, "On Rifled Cannon" , articles from the New York *Tribune*, April, May and June, 1860, reprinted in *Military Affairs* 21, no. 4 (Winter 1957) ed. Morton Borden, 193-198.

பகுப்பு:காலாட்படை

பகுப்பு:தனிநபர் ஆயுதங்கள்
பகுப்பு:வகை வாரியாக சுடுகலன்கள்
கால்சா

**கால்சா** (*Khalsa*, ) அனைத்து அனுமதிக்கப்பட்ட சீக்கியர்களின் தொகுப்பு அமைப்பாகும்; இதன் பிரதிநிதியாக ஐந்து அன்புக்குரியவையாக உள்ளன. இதனை *குரு பாந்த்* (குருவின் பாதை) எனவும் இறுதியான  காலத்திற்குமான குரு/சீக்கியர்களின் தலைவர் எனவும் கூறலாம்.  கால்சா என்ற சொல்லிற்கு "இறைமை/கட்டற்ற" எனப் பொருள்படும். மற்றொரு மொழிபெயர்ப்பாக "தூய்மை/உண்மையான" எனலாம்.  மார்ச் 30, 1699இல் பத்தாவது சீக்கிய குரு குரு கோவிந்த் சிங் துவக்கினார். அது முதல் காலத்திற்குமான சீக்கியத் தலைமையாக கால்சா அமைந்தது; "குரு பாந்த்" என பட்டம் வழங்கப்பட்டு ஆன்மீகத் தலைமை குரு கிரந்த் சாகிப்பிற்கு மாற்றப்பட்டது. கால்சா சீக்கிய சமூகத்தின் அனைத்து செயலாக்க, படைத்துறை மற்றும் குடியதிகாரத்திற்கு பொறுப்பானது. கால்சா சீக்கியர்களின் நாடு எனவும் கூறப்படுகின்றது.

## மேற்சான்றுகள்

## வெளி இணைப்புகள்

*கால்சா என்றால் என்ன ? யார் ?
*கால்சா உருவாக்கம் 
*கால்சாவின் ஏற்றம் 
*கால்சாவின் ஒழுங்கு 

பகுப்பு:சீக்கியம்
குரு அர்கோவிந்த்

**குரு அர்கோவிந்த்** (*Guru Hargobind*, *ஹர்கோபிந்த்*) அல்லது **சச்சா பாதுசா** ("மெய்யான பேரரசர்"), (19 சூன் 1595 – 3 மார்ச் 1644) ஆறாவது சீக்கிய குரு ஆவார். முகலாயப் பேரரசர் ஜஹாங்கீரால் தனது தந்தை குரு அர்ஜன் கொல்லப்பட்டதால் பதினோராவது அகவையிலேயே  மே 30, 1606இல் குருவாக பொறுப்பிலமர்ந்தார். இசுலாமிய சமய ஒறுப்பை எதிர்க்கவும் சமய சுதந்திரத்தைக் காக்கவும் சீக்கியத்தினுள் படைத்துறை மரபை துவக்கியதற்காக இவர் அறியப்படுகின்றார்.  37 ஆண்டுகள், 9 மாதங்கள், 3 நாட்கள் குருவாக பொறுப்பாற்றி நீண்ட காலம் பொறுப்பிலிருந்த குருவாக விளங்குகின்றார். 
## மேற்சான்றுகள்

## வெளி இணைப்புகள்

*DiscoverSikhism - Sri Guru Hargobind Ji  Sri Guru Hargobind Ji is the sixth of the Ten Sikh Gurus. Read about his life and stories here.
*The Sikh Web Site
*The Sikh History Web Site 
*Guru Har Gobind 
*Sikhs.org
*Sikh-History.com 
*Learn more about Guru Hargobind 

பகுப்பு:சீக்கிய குருக்கள்
பகுப்பு:1595 பிறப்புகள்
பகுப்பு:1644 இறப்புகள்
பகுப்பு:பஞ்சாபி மக்கள்
1575

ஆண்டு **1575** (**[[ரோம எண்ணுருக்கள்|MDLXXV]]**) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்

* சூன் 28- நாகாசினோ சமர்
* டிசம்பர் 16 &ndash; சிலியின் வால்தீவியா நகரில் நிலநடுக்கம் ஏற்பட்டது.
* மேற்கு எசுத்தோனியாவை உருசியர்கள் கைப்பற்றினர்.
* போர்த்துக்கீசர் அங்கோலாவின் லுவாண்டா நகரை அமைத்தனர்.
* அரையாப்பு பிளேக்கு வெனிசில் பெருமழிவை ஏற்படுத்தியது.
* இந்தோனேசியாவின் தெர்னாதே சுல்தானகத்தில் இருந்து போர்த்துக்கேயர்கள் முற்றாக வெளியேற்றப்பட்டனர்.
* இலாகூர் கோட்டையை முகலாயப் பேரரசர் அக்பர் கைப்பற்றினார்.

## பிறப்புகள்

## இறப்புகள்
*டொம் கொன்சுடன்டீனோ டி பிரகன்சா, இந்தியாவின் போர்த்துக்கீச ஆளுநர் (பி. 1528)

## மேற்கோள்கள்
சத்ய ஹரிச்சந்திரா (1951 திரைப்படம்)

**சத்ய ஹரிச்சந்திரா** என்பது  1951ல் வெளிவந்த நேபாளத் திரைப்படமாகும். இத்திரைப்படம் இந்து தொன்மவியல் கதையான அரிச்சந்திரன் கதையை மையமாகக் கொண்டது. இத்திரைப்படத்தினை டிபி பரியார் இயக்கியிருந்தார். இத்திரைப்படம் நேபால திரையுலகில் முக்கியத்துவமானதாகும்.

சத்ய ஹரிச்சந்திரா நேபால மொழியில் வெளியான முதல் திரைப்படம் என்ற பெருமை பெற்றது. 
## நடிகர்கள்
* பிரேம்
* கந்தா
* ஷீலா
* சான்டௌவ்

## இவற்றையும் காண்க
* இந்து தொன்மவியல் திரைப்படங்களின் பட்டியல்

## ஆதாரங்கள்

பகுப்பு:1951 திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:இந்தியத் தமிழ்த் திரைப்படங்கள்
காலிஸ்தான் அதிரடிப்படை

**காலிஸ்தான் அதிரடிப்படை ( Khalistan Commando Force** அல்லது **KCF )** என்பது ஆயுதம் ஏந்திய சீக்கிய தேசிய அமைப்பு ஆகும். இது  இந்தியாவின் பஞ்சாப்பில் செயல்பட்டுவந்தது. அமெரிக்க அரசு துறையின் அறிக்கையின்படியும், பஞ்சாப் காவல்துறை புலனாய்வு பிரிவு உதவி இன்ஸ்பெக்டர் ஜெனரல் கூற்றின்படியும், காலிஸ்தான் அதிரடிப்படை  இந்தியாவின் நடந்த பல படுகொலைகளுக்கு  பொறுப்பாக கூறப்படுகிறது. 1995 இல் பஞ்சாப்  முதல்வர் பியாந்த் சிங் படுகொலை உட்பட.

## புலனுணர்வு
காலிஸ்தான் அதிரடிப்படை ஒரு சர்ச்சைக்குரிய அமைப்பாக இருந்துவருகிறது. இதன் கருத்தோட்டம்  1984 இல் இந்தியப் படைகளின் நேரடி நடவடிக்கைகள் மற்றும் உச்சகட்டமாக பொற்கோயில்மீது  புளூஸ்டார் நடவடிக்கை என்னும் தாக்குதல் நடத்தியதன் விளைவாக ஏற்பட்டது. இந்தியா காலிஸ்தான் அதிரடிப்படையை  பயங்கரவாத அமைப்பாக அறிவித்தது, இவர்கள் வன்முறை, கொலைகள் போன்றவை புரிந்தாலும் பன்னாட்டளவில் பயங்கவாத அமைப்பாக அறிவிக்கப்படவில்லை. கவனத்தைக் கவர்ந்த இந்த காலிஸ்தான் அதிரடிப்படை பயங்கரவாத அமைப்பாக ஐக்கிய அமெரிக்காவின் மாநிலத் துறையால் அறிவிக்கப்படவில்லை.

காலிஸ்தான் அதிரடிப்படை வீரர்களை  விடுதலைப் போராட்ட வீரர்களாக  அறிவித்து சீக்கியரில் குறிப்பிட்ட பிரிவினரின் மத்தியில் ஆதரவு நிலவுகிறது.

## உருவாக்கமும், தலைமையும்.
காலிஸ்தான் அதிரடிப்படையை 1986 இல்நிறுவியவர் மான்பீர் சிங் சாயிரு என்பவராவார்.

1986, ஆகத்து 8  அன்று பஞ்சாப் காவல்துறையால் மான்பீர் சிங் கைதுசெய்யப்பட்டு இறுதியில் கொல்லப்பட்டார்.  அல்லது காணாமல்போக செய்யப்பட்டார்.

மான்பீர் சிங்கின் மரணத்திற்குப்பின் காலிஸ்தான் அதிரடிப்படையின் தலைவராக கன்வர்ஜித் சிங்  என்பவர் செயல்பட்டார்.d 1989 இல் கன்வர் சிங்கும், மேலும் இரு உறுப்பினர்களும் காவல் துறையினரால் ஜலந்தருக்கு அருகில் கைதுசெய்யப்பட்டனர். அப்போது ஒருவர் தப்பிச் சென்றார். கைதானபோது கன்வர் சிங்குக்கு 23 வயதுதான். இயக்கத்தைப் பற்றிய தகவல்களை பாதுகாக்க  சயனைடு குப்பியை கடித்து உண்டு மரணமடைந்தார்.

## சரிவு
1988 சூலை 12 அன்று காவல் துறையால் லாபஹ் சிங் கொல்லப்பட்டார்.
இவரது இழப்பிற்குப்பின் இயக்கம் வலுவிழந்த்தது, காலிஸ்தான் அதிரடிப்படை பல துண்டுகளாக வஸ்சான் சிங் சாபர்வால், பரமசித் சிங் பஞ்ச்வால்,  குர்சத் சிங் ராஜஸ்தானி ஆகியோர் தலைமையில் சிதறியது.

இதுமட்டுமல்லாது லபஹ் சிங் இறந்தத பின்னர் காலிஸ்தான் அதிரடிப்படை தோல்விகளை சந்திக்கத் துவங்கியது. - பப்பர் கல்சா லபஹ் சிங்குடன் அமைக்கபட்ட கூட்டணி சுக்தேவ் சிங் பப்பரின் இழப்புடன் முடிவுக்குவந்தது.

காவல் துறையாலும் மற்றும் பிற இந்திய பாதுகாப்பு படைகளாலும்  காலிஸ்ன் அதிரடிப்படையின் லெப்டினட்  ஜெனரல்கள் மற்றும் பகுதி தளபதிகள் ஆகியோர் பிடிபட்டனர், அல்லது கொல்லப்பட்டனர், இறுதியில் பல பிரிவுகளும் நொறுக்கப்பட்டன.

## மேற்கோள்கள்


பகுப்பு:சீக்கியத் தீவிரவாதம்
பகுப்பு:இந்தியாவில் தடைசெய்யப்பட்ட அமைப்புகள்
பகுப்பு:சீக்கிய தீவிரவாத அமைப்புகள்
சத்ய ஹரிச்சந்திரா (1965 திரைப்படம்)

**சத்ய ஹரிச்சந்திரா** () என்பது 1965 ல் வெளிவந்த கன்னடத் திரைப்படமாகும். இதனை ஹன்சூர் கிருஷ்ணமூர்த்தி இயக்கியிருந்தார். இத்திரைப்படத்தினை கே. வி. ரெட்டி தயாரித்திருந்தார். இத்திரைப்படத்தில் ராஜ்குமார் இந்து தொன்மவியல் அரசனான அரிச்சந்திரனின் கதாப்பாத்திரத்தினை ஏற்று நடித்திருந்தார்.

ராகவன்கா என்ற பிரபல எழுத்தாளரின் ஹரிச்சந்திர காவியத்தினை மையமாக வைத்து திரைப்படமாக எடுத்திருந்தார். இத்திரைப்படத்தில் உதயகுமார், பண்டரிபாய், நரசிம்மஹாரு, எம். பி. சங்கர், கே. எஸ். அஸ்வந்த் மற்றும் பேபி பத்மினி ஆகியோர் துணை நடிகராக நடித்திருந்தனர். சிறந்த திரைப்படத்திற்கான தேசிய விருதினை இப்படத்திற்கு 13வது தேசிய விருதுகளில் கொடுக்கப்பட்டது. இத்திரைப்படம் திரைக்கு வந்த காலங்களில் பெரும் வெற்றி பெற்று கன்னட திரையுலகில் முக்கிய இடம்வகிக்கிறது.

சத்ய ஹரிச்சந்திரா டிஜிட்டல் கலரில் வெளிவந்த இந்திய அளவிலான மூன்றாவது படமாகும். இது ஏப்ரல் 2008ல் வெளியிடப்படு வணிக ரீதியாக வெற்றியடைந்தது.

## நடிகர்கள்
* ராஜ்குமார் ...  அரிச்சந்திரன்
* பண்டரிபாய் .. சந்திரமதி
* உதயகுமார் ... விசுவாமித்திரர்
* நரசிம்மராஜூ ... நட்சத்திரிகா
* எம். பி. சங்கர் ... வீரபாகு
* கே. எஸ். அஸ்வந்த் ... வசிட்டர் 
* பேபி பத்மனி .. லோகிதாஸ்

## இவற்றையும் காண்க
* இந்து தொன்மவியல் திரைப்படங்களின் பட்டியல்

## ஆதாரங்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:இந்து தொன்மவியல் திரைப்படங்கள்
ஆர்பிஜி

**ஆர்பிஜி** (*RPG*) என்பது பின்வருவனவற்றைக் குறிக்கலாம்:

## ஆயுதங்கள்
* எறிகணையினால் உந்தப்படும் எறிகுண்டு
* உருசிய மொழியில் சுருக்கமாக:
** *Ruchnoi Protivotankovyi Granatomyot*, பீரங்கிவண்டி எதிர்ப்பு எறிகுண்டு ஏவும் ஆயுதம்:
*** ஆர்பிஜி-2
*** ஆர்பிஜி-7
*** ஆர்பிஜி-16
*** ஆர்பிஜி-18
** *Ruchnaya Protivotankovaya Granata*, பீரங்கிவண்டி எதிர்ப்பு எறிகுண்டு:
*** ஆர்பிஜி-6
*** ஆர்பிஜி-40
*** ஆர்பிஜி-43

## மருத்துவத்தில்
* Ribosomal protein gene, பார்க்க இரைபோசோம்

## நிறுவனம்
* ஆர்பிஜி குழுமம்
சுகுமார் (ஒளிப்பதிவாளர்)

**எம். சுகுமார்** ஓர் இந்தியத் திரைப்பட ஒளிப்பதிவாளர் ஆவார். தமிழ், இந்தி, தெலுங்கு, மலையாளம் உள்ளிட்ட மொழித் திரைப்படங்களில் பங்காற்றி வருகிறார்.

## வாழ்க்கைக் குறிப்பு
### தனிப்பட்ட வாழ்க்கை
புகழ்பெற்ற திரைப்பட ஒளிப்பதிவாளர் எம். ஜீவன் இவரது அண்ணன் ஆவார். 
### திரை வாழ்க்கை

## திரைப்பட விபரம்
### ஒளிப்பதிவாளராக

* *[[கொக்கி (திரைப்படம்)|கொக்கி]]* (2006) (ஒரு பாடல்)
* *[[லாடம் (திரைப்படம்)|லாடம்]]* (2009)
* *[[மதுரை சம்பவம்]]* (2009)
* *[[மைனா (திரைப்படம்)|மைனா]]* (2010)
* *[[தடையறத் தாக்க]]* (2012)
* *[[கும்கி (திரைப்படம்)|கும்கி]]* (2012)
* *யாரே கோகதாலி* (2012)
* *[[நிமிர்ந்து நில்]]* (2014)
* *[[மான் கராத்தே]]* (2014)
* *ஹாலி டே* (2014) (ஒரு பாடல்)
* *[[மொசக்குட்டி]]* (2014)
* *[[காக்கி சட்டை (2015 திரைப்படம்)|காக்கிச் சட்டை]]* (2015)
* *[[தொப்பி (திரைப்படம்)|தொப்பி]]* (2015)
* *சந்தா பை கபிராசு* (2015)
* *[[கண்டுபிடி கண்டுபிடி]]* (2015)
* *[[கெத்து]]* (2015)
* *[[தர்மதுரை]]* (2016)
* *[[வீர சிவாஜி]]* (2016)
* *[[விஜய் 60]]* (2017)

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:மதுரை மக்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:இந்தியத் திரைப்பட ஒளிப்பதிவாளர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
டி. ஜி. லிங்கப்பா

**டி. ஜி. லிங்கப்பா** என பரவலாக அறியப்பட்ட **திருச்சிராப்பள்ளி கோவிந்தராஜுலு லிங்கப்பா** (22 ஆகத்து 1927 – 5 பிப்ரவரி 2000) பழம்பெரும் திரைப்பட இசையமைப்பாளர் ஆவார். தமிழ், கன்னடம், தெலுங்கு மொழித் திரைப்படங்களுக்கு இவர் இசையமைத்தார். இவரின் தந்தை ஜி. கோவிந்தராஜுலு "ஸ்பெஷல்" நாடகங்களில் ஆர்மோனியம் வாசிப்பவராகப் பணியாற்றியதோடு திருச்சியில் இசைக் கருவிகள் விற்பனை நிலையம் ஒன்றையும் நடத்தி வந்தார்.

## இசையமைத்த தமிழ்த் திரைப்படங்கள்
# சின்னதுரை (1952)
# கல்யாணம் பண்ணியும் பிரம்மச்சாரி (1954)
# விளையாட்டு பொம்மை (1954)
# முதல் தேதி (1955)
# வாழ்விலே ஒரு நாள் (1956)
# தங்கமலை ரகசியம் (1957)
# தேடி வந்த செல்வம் (1958)
# கன்னியின் சபதம் (1958)
# சபாஷ் மீனா (1958)
# எங்கள் குடும்பம் பெரிசு (1958)
# புதுமைப்பெண்
# மாலா ஒரு மங்கல விளக்கு (1959)
# பாண்டித் தேவன் (1959)
# எல்லாரும் இந்நாட்டு மன்னர் (1960)
# சங்கிலித்தேவன் (1960)
# குழந்தைகள் கண்ட குடியரசு (1960)
# முரடன் முத்து (1964)
# தாயின் மேல் ஆணை (1966)
# தங்க மலர் (1969)
# கடவுள் மாமா (1974)
# வீர அமர்சிங்
# என்னைப் பார்

## குறிப்புகள்

## மேற்கோள்கள்

## வெளி இணைப்புகள்
*Tamil article on T. G. Lingappa
*Myriad Music Composers of the Last Century in My Movie Minutes

பகுப்பு:1927 பிறப்புகள்
பகுப்பு:2000 இறப்புகள்
பகுப்பு:திருச்சிராப்பள்ளி இசைக்கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:கன்னடத் திரைப்பட இசையமைப்பாளர்கள்
சத்ய ஹரிச்சந்திரா (1943 திரைப்படம்)

***சத்ய ஹரிச்சந்திரா*** () 1943 ல் வெளிவந்த கன்னடத் திரைப்படமாகும். இத்திரைப்படம் ஆர் நாகேந்திர ராவ் இயக்கியுள்ளார். சுப்பையா நாயுடு, லட்சுமிபாய் மற்றும் ஆர். நாகேந்திர ராவ் ஆகியோர் இத்திரைப்படத்தில் நடித்துள்ளனர். தார்வாடு இடத்தில் இத்திரைப்படம் 100 நாட்கள் வெற்றிகரமாக ஓடியது.

## தமிழ் மொழிமாற்று
இத்திரைப்படம் தமிழில் மொழிமாற்றம் செய்யப்பட்டு "ஹரிச்சந்திரா" என்ற பெயரில் 1944 ஜனவரி 6 இல் வெளியிடப்பட்டது. இதுவே இந்தியாவில் முதல் மொழிமாற்றுத் திரைப்படமாகும்.

## இசை
ஆர். சுதர்சனம் இத்திரைப்படத்திற்கு இசையமைத்திருந்தார். காம்கி ராமகிருஷ்ண சாஸ்திரி இத்திரைப்படத்திற்கு பாடல்களை எழுதினார்.

## இவற்றையும் காண்க
* இந்து தொன்மவியல் திரைப்படங்களின் பட்டியல்

## ஆதாரங்கள்

## வெளி இணைப்புகள்
* 
* Satya Harishchandra on Chiloka

பகுப்பு:1943 திரைப்படங்கள்
பகுப்பு:இந்து தொன்மவியல் திரைப்படங்கள்
ரெட்

**ரெட்** (*Red*) என்பது பின்வருவனவற்றைக் குறிக்கலாம்:

## திரைப்படம்
* ரெட் (திரைப்படத் தொடர்)
** ரெட் (2010 திரைப்படம்)
** ரெட் 2 (திரைப்படம்)
* ரெட் (2002 திரைப்படம்)
இராமாயணம் (திரைப்படம்)

***பால இராமாயணம்*** 1996ல் வெளிவந்த தெலுங்குத் திரைப்படமாகும். இதனை குணசேகர் இயக்கியிருந்தார். இத்திரைப்படத்திற்கு எம். எஸ். ரெட்டி தயாரிப்பாளராவார். இத்திரைப்படத்தில் ஜூனியர் என்டிஆர் கடவுள் இராமனாக நடித்திருந்தார். இத்திரைப்படத்திற்கு சிறந்த குழந்தை திரைப்படத்திற்கான விருது கிடைத்தது.

இத்திரைப்படத்தில் நடிப்பதற்காக 3,000 சிறுவ சிறுமிகளை ஐதராபாத்து (இந்தியா) மற்றும் ஐதராபாத்து (இந்தியா) பள்ளிகளிலிருந்து தேர்ந்தெடுத்தார்கள்.

## கதை
இந்து சமய கடவுளான திருமால் இராமராக பிறந்து இராவணன் என்ற அசுரனை எதிர்ப்பதை கதைகளமாகக் கொண்டது.

## விருதுகள்

|-
| 1996
| குணசேகரன்
| சிறந்த குழந்தை திரைப்படத்திற்கான தேசிய விருது
| 
|}

## ஆதாரங்கள்

## வெளி இணைப்புகள்
*http://www.filmlinks4u.net/2010/07/bala-ramayanam-1996-telugu-movie-watch-online.html 
*http://www.musicindiaonline.com/album/28-Telugu_Movie_Songs/28811-Bala_Ramayanam__1997_/#/album/28-Telugu_Movie_Songs/28811-Bala_Ramayanam__1997_/ 
*http://worldmoviesfree.com/ 

பகுப்பு:1996 தெலுங்குத் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
பகுப்பு:இந்தியத் தெலுங்குத் திரைப்படங்கள்
பஞ்சாபில் இந்துமத விழாக்கள்

**பஞ்சாபில் இந்துமத விழாக்கள்** *(Hindu Punjabi festivals)* என்ற இப்பட்டியலில் பஞ்சாபில் கொண்டாடப்படும் இந்து மதம் சார்ந்த திருவிழாக்கள் பட்டியலிடப்பட்டுள்ளன. மகி மற்றும் வைசாக்கி திருவிழாக்கள், பஞ்சாபி நாட்காட்டியில் சூரிய மாதங்களை அடிப்படையாகக் கொண்டு உறுதி செய்யப்படுகின்றன. எஞ்சிய திருவிழாக்கள் யாவும் பஞ்சாபி நாட்காட்டியின் சந்திர மாதங்களை அடிப்படையாகக் கொண்டு உறுதி செய்யப்படுகின்றன.

## திருவிழா நடைமுறைகள்

பஞ்சாபில் வாழும் இந்துக்கள் பஞ்சாபி நாட்காட்டியின் குறிப்புகள் அடிப்படையில் அவர்களுக்கான திருவிழாக்களை இறுதி செய்தும் கொண்டாடியும் வருகின்றனர்.

## முக்கிய பஞ்சாபி இந்து பண்டிகைகள்

## பிற பண்டிகைகள்

மேற்கண்ட பண்டிகைகளுடன் பஞ்சாபி இந்துக்கள் வசந்தப் பட்டத் திருவிழா,தீச் மற்றும் குக்கா போன்ற பஞ்சாபி பண்டிகைகளும் கொண்டாடுகின்றனர்.

## காட்சிமேடை

File:Mahadev-Nageshwar.jpg|Statue of Lord Shiva / நாகேசுவரர் கோயிலில் மகாதேவ்
File:Durga Puja DS.jpg|துர்கா பூசை
File:Baby Krishna Sleeping Beauty.jpg|குழந்தை கிருஷ்ணன் 
|தியா மணியாரம் தீவாளி
File:Sanjhi mata ji.jpg|சஞ்சி மாதா Ji
File:Ravana fizzles.jpg|இராவணன் திறல் 


## மேற்கோள்கள்

## படக்காட்சியகம்

File:Mahadev-Nageshwar.jpg|நாகேசுவர் ஆலயத்தில் சிவபெருமான்/ மகாதேவர் சிலை
File:Durga Puja DS.jpg|துர்கா பூசை
File:Baby Krishna Sleeping Beauty.jpg|கிருட்டிண பாலகன் 
|தீபாவளி தியா கழுத்தணிகலன்
File:Sanjhi mata ji.jpg|சாஞ்கி மாதா
File:Ravana fizzles.jpg|இராவணன் கொடும்பாவி 


## புற இணைப்புகள்
*

பகுப்பு:இந்து சமய விழாக்கள்
பகுப்பு:பஞ்சாபி பண்பாடு
சீதா கல்யாணம் (1976 திரைப்படம்)

***சீதா கல்யாணம்*** என்பது 1976 ல் வெளியான தெலுங்குத் திரைப்படமாகும். இத்திரைப்படம் இந்து தொன்மவியல் இதிகாசமான இராமாயணத்தினை அடிப்படையாகக் கொண்டது.

இத்திரைப்படத்தினை பாபு இயக்கியிருந்தார். இத்திரைப்படத்திற்கு சிறந்த இயக்குனருக்கான பிலிம்பேர் விருது கிடைத்தது. பிஎப்ஐ லண்டன் திரைப்பட திருவிழா, சிகாகோ சர்வதேச திரைப்படதிருவிழா, சான் ரேனோ மற்றும் தென்வர் சர்வதேச திரைப்படம் போன்றவற்றில் இத்திரைப்படம் திரையிடப்பட்டுள்ளது.

## நடிகர்கள்
* ரவிக்குமார் ... திருமால் / இராமர்
* ஜெயபிரதா ... திருமகள் / சீதை
* கும்மடி வெங்கடேஷ்வர ராவ் ... தசரதன்
* கந்த ராவ் ... நாரதர்
* கைகல சத்தியநாராயணா ... இராவணன்

## விருதுகள்
;தென்னிந்திய பிலிம்பேர் விருதுகள்
* 1976 - சிறந்த இயக்குனருக்கான பிலிம்பேர் விருது (தெலுங்கு) – பாபு

## ஆதாரங்கள்

பகுப்பு:1976 தெலுங்குத் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
பகுப்பு:இந்தியத் தெலுங்குத் திரைப்படங்கள்
பஞ்சாபித் திருவிழாக்கள்

பஞ்சாபியர் ஓரளவுச் சமயநீக்கப் பொருண்மையுள்ள பல திருவிழாக்களைக் கொண்டாடி வருகின்றனர், இவை பண்பாட்டுத் திருவிழாக்களாக அனைத்து சமய மக்களாலும் கொண்டாடப்படுகின்றன. திருவிழா கொண்டாட்ட நாள் பஞ்சாபியர் கால அட்டவணைப்படி முடிவு செய்யப்படுகின்றன.

**பஞ்சாபித் திருவிழா**க்கள் கீழே பட்டியலிடப்படுகின்றன.

## பஞ்சாபியர் திருவிழாக்கள்
### மகி

மகரச் சங்கராந்தி பஞ்சாபியர்களால் அடிக்கடி மகி என்றே அழைக்கப்படுகிறது. மக்கள் குருதுவாரா அல்லது  மந்திர் போன்ற கோயில்களுக்குச் செல்கின்றனர். இவ்விழாவில் இருந்து பகலில் வெளிச்சம் கூடும். கீர் எனும் பாற்கஞ்சி உண்டு விழாவைக் கொண்டாடுவர். விளையாட்டுப் போட்டிகள் இப்பகுதிகளில் நடத்தப்படுகின்றன.

### உலோகிரி

உலோகிரி என்பது மரபாக பனிக்காலத்தில் கரும்பு அறுவடை நடக்கும் பனிக்காலத் திருவிழாவாகப் பஞ்சாப் பகுதியில் கொண்டாடப்படுகிறது. இப்பண்டிகை பனிக்காலக் கதிர்திரும்பும் நாளாகவும் குறிப்பாகக் கொண்டாடப்படுகிறது; மேலும் இது உழவர்களின் நிதியாண்டின் இறுதி நாளாகும்.

### [[வசந்தப் பட்டத் திருவிழா (பஞ்சாப்)|வசந்த்த் திருவிழா]]

வசந்தப் பட்டத் திருவிழா இளவேனிலாம் வசந்த காலத்தை வரவேற்கும் பருவத் தொடக்க விழாவாகும். இந்நாளில் மரபார்ந்த வண்ணம் மஞ்சளாகும்; செய்யப்படும் உணவு  குங்குமப்பூ சாதமாகும்.

### ஃஓலி

ஃஓலி என்பதும் ஓர் இளவேனில் பருவத் தொடக்கத்தைக் கொண்டாடும் விழாவாகும். இது எதிர்ப்படுபவர் மீது வண்ணப்பொடி தூவி விளையாடும் மகிழ்ச்சித் திருவிழாவாகும். இது இளவேனிலின் தொடக்கத்தைக் குறிக்கும் பஞ்சாபிய முதல் நிலாமாத நாளான சேத் நாளில் கொண்டாடப்படுகிறது .

### வைசாகி

வைசாக்கி என்பது பஞ்சாபி அறுவடையும் புத்தாண்டும் கலந்த, பொங்கலை ஒத்த, திருவிழா ஆகும். இந்நாளில் பஞ்சாபெங்கிலும் திருவிழா கடைபிடிக்கப்படும்.

### இராக்ரி (காப்புக்கட்டு)

இரக்சூபந்து எனும் காப்புக்கட்டு பஞ்சாப் பகுதியில் 'இராக்ரி'  எனப்படும். இது இது அண்ணன் தம்பியர், அக்காத் தங்கையர் நாளாகக் கொண்டாடப்படுகிறது.

### தீயான் (ஊஞ்சல்)

தீயான் என்பது பருவ மழைக் காலத்தினை வரவேற்கும் விழாவாகும். இது பஞ்சாபில் தீ எனும் நாளில் தொடங்கி 13 நாட்களுக்கு நடைபெறுகிறது. இந்நாளில் பெண்டிரும் சிறுமியரும் கித்த நடனம் ஆடியபடி குடும்பங்களுக்கு வருகை தருவர்.

## பஞ்சாப் அறுவடைத் திருவிழாக்கள்
கீழ்வரும் திருவிழாக்கள் அறுவடைத் திருவிழாக்கள் ஆகும்:
### உலோகிரி

உலோகிரி என்பது பருப்பும் கொட்டையும் கரும்பும் அறுவடையாகும் பனிக்கால அறுவடைத் திருவிழா ஆகும்.

### வைசாக்கி

வைசாக்கி என்பது பஞ்சாபில் இளவேனிற் காலக் கோதுமை அறுவடையைக் கொண்டாடும் திருவிழா ஆகும்.

### தீபாவளி

## மேற்கோள்கள்
சுர்ஜித் சிங் ரண்டாவா

**சர்தார் சுர்ஜித் சிங் ரண்டாவா** ( Sardar **Surjit Singh Randhawa** ( அக்டோபர் 10, 1951 - சனவரி 6, 1984) என்பவர்  இந்தியாவுக்காக ஆடிய ஒரு வளைதடி வீரர். இவர் இந்திய தேசிய வளைதடி அணியில் இடம்பெற்று 1976 கோடைக்கால ஒலிம்பிக் போட்டியில் கலந்து கொண்டு ஆடினார். இந்திய வளைதடி பந்தாட்ட அணியின் தலைவராகவும் இருந்தார்.

## துவக்க வாழ்க்கை மற்றும் கல்வி
இவர் பஞ்சாப்பின்  பட்டாலாவில் பிறந்தார். அதே ஊரில் உள்ள குருநானக் பள்ளியில் படித்தார். ஜலந்தரில் உள்ள லையால்பூர் கல்சா கல்லூரியில் படித்தபோது பல்கலைக்கழக அளவிலான வளைதடி பந்தாட்ட அணியில் ஆடத்துவங்கினார்.

## வாழ்க்கை
கல்லூரி வாழ்க்கைக்குப் பின் பஞ்சாப் காவல்துறையில் சில ஆண்டுகள் பணிபுரிந்தார்.  1972 ஆண்டு ஆம்ஸ்டர்டம் நகரில் நடந்த உலக வளைதடி போட்டியில் விளையாடினார். அதே ஆண்டு நடந்த  கோடைக்கால ஒலிம்பிக், 1974 மற்றும் 1978 ஆசிய விளையாட்டுப் போட்டிகள்,  1976 கோடைக்கால ஒலிம்பிக், 1978 இல்  ஆசிய விளையாட்டுப் போட்டிகளில்  பேங்காக்கில் விளையாடினார், மேலும் 1982 இல் உலக கோப்பை போட்டிகள் மும்பையில் கலந்து கொண்டார். 1975 இல் கோலாலம்பூரில் நடந்த உலக கோப்பை போட்டியில் வென்ற அணியில் இருந்தார். அவர்அடுத்த ஆண்டு 1973 இல் உலக வளைத்தடி  அணி  XI மற்றும் அனைத்து நட்சத்திர வளைத்தடி  XI அணியில் சேர்க்கப்பட்டார். மேலும்  இவர் இரண்டிலும் இருந்தது அதிக கோல் அடித்தவர்- ஆஸ்திரேலியாவின் பெர்த் நகரில் நடந்த பன்னாட்டு வளைதடி  போட்டி மற்றும் 1978 ஆசிய விளையாட்டுப் போட்டிகள் ஆகியவற்றில் ஆடினார். அவரது வாழ்க்கையில் அவர் 4 ஒலிம்பிக் போட்டிகளில் கோல்களை அடித்தார். துவக்கத்தில் அவர்  இந்திய இரயில்வே மற்றும் இந்தியன் ஏர்லைன்ஸ் போன்றவற்றில் பணியாற்றினார், இறுதியாக பஞ்சாப் காவல்துறையில் பணியாற்றினார்.

## இறப்பு
சுர்ஜித் சிங் 1984 ஆண்டு ஜலந்தர் மாவட்டம், கர்டர்பூர் அருகில் நடந்த மகிழுந்து நேர்ச்சியில் இறந்தார். இவரது இறப்புக்குப்பின் ஜலந்தரில் உள்ள வளைதடியாட்ட அரங்கிற்கு (சுர்ஜித் ஆக்கி ஸ்டேடியம்) இவரது பெயர் சூட்டப்பட்டது. 1984 இல் பஞ்சாப் அரசாங்கம் துவக்கிய வளைதடியாட்ட பள்ளிக்கு இவரது பெயர் சூட்டப்பட்டது மட்டுமல்லாது சுர்ஜித் ஆக்கி சொசைட்டி என்ற பெயரில் ஜலந்தரில் அமைப்பு உருவாக்கப்பட்டு, சுர்ஜித் நினைவு வளைதடி போட்டிகள் ஆண்டுதோரும் ஜலந்தரில் நடத்தப்பட்டு வருகிறது,  2012 ஆண்டு பஞ்சாப்பில் விளையாட்டை ஊக்குவிக்க இந்த அமைப்புக்கு பஞ்சாப் அரசால் உதவிகள் செய்யப்படுமென அறிவிக்கப்பட்டது. இவரது இறப்பிற்கு பிறகு இவருக்கு அருச்சுனா விருது 1998 ஆம் ஆண்டு வழங்கப்பட்டது.

## தனிப்பட்ட வாழ்க்கை
இவரது மனைவியான சான்சாலுல் ஒரு பன்னாட்டு வளைதடியாட்ட விளையாட்டு வீரராவார்,  1970 களில் இந்தியாவின் மகளிர்  தேசிய பீல்ட் வளைதடியாட்ட அணியில் விளையாடியுள்ளார்..
இவரின் மகன் சர்பிரிந்தர் சிங் ரண்டவா உலக அளவிலான ஒரு டென்னீஸ் வீரராவார். இவர் உலகம் முழுவதும் பல்வேறு பன்னாட்டு போட்டிகளில், இந்தியாவின் சார்பில் ஆடியுள்ளார் . இந்தோனேசியாவில் நடந்த  ஆசிய விளையாட்டுப் போட்டிகளில்  இரண்டாம் இடம் பிடித்தார்.

## மேற்கோள்கள்

பகுப்பு:1951 பிறப்புகள்
பகுப்பு:1984 இறப்புகள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:பஞ்சாபி மக்கள்
பகுப்பு:அருச்சுனா விருது பெற்றவர்கள்
பகுப்பு:இந்தியப் பஞ்சாபில் விளையாட்டு
ஆவாட் பௌனி

**ஆவாட் பௌனி** *(Aawat pauni* (பஞ்சாபி: ਆਵਤ ਪਾਓੁਣੀ) என்பது பஞ்சாபி விவசாயிகள் மற்றும் விவசாயத் தொழிலாளர்கள் கூட்டாக ஒன்று சேர்ந்து அறுவடை செய்யத் திரளும் ஒரு பாரம்பரியத் திருநாளாகும். வைசாக்கி மாதத்தில் இந்த அறுவடை நாள் மிகப் பிரபலமாக இருக்கும்.

ஆவாட் என்பதன் பொருள் ” வந்து சேருங்கள் “ அல்லது ” இங்கே வாருங்கள் “ என்பதாகும். இயந்திரங்களின்  அறிமுகத்திற்கு முன்னர், உழவர்கள் தங்கள் உறவினர்கள் மற்றும் நண்பர்களை அறுவடைக்காக அழைப்பர். இவர்கள் அதே கிராமத்தைச் சார்ந்தவர்களாகவோ அல்லது அண்மையில் உள்ள பிற கிராமத்தைச் சார்ந்தவர்களாகவோ இருப்பர். இவ்வழக்கம் முற்றிலுமாக இன்று அழிந்து போகவில்லை என்ற போதிலும் படிப்படியாக தேய்பிறை போல குறைந்து கொண்டே வருகிறது.
 
அறுவடைக்காக வருகின்ற உறவினர்கள் மற்றும் நண்பர்களுக்கு தினந்தோறும் மூன்று வேளை உணவு வழங்கப்படுவது வழக்கமாகும். பொதுவாக 20 ஆண்கள் கொண்ட குழுவினர் பஞ்சாப் மத்தளத்தின் இசைக்கு உகந்தபடி பாடிக்கொண்டே அறுவடை செய்வார்கள். தோகி என்ற நாட்டுப்புறப் பாடல் வகையிலான பாடல்களை அவர்கள் இசைப்பது வழக்கமாகும். இப்பாடல்கள் ஒலி பெருக்கி வாயிலாக ஒலிபரப்புவதற்கும் ஏற்ற பாடல்களாக உள்ளன. 

ஆவாட் பௌனி நிகழ்வுக்கு வருகை தந்த உறவினர்களுக்கு பாரம்பரிய பஞ்சாப் உணவுகள் அளிக்கப்படுவது வழக்கம். சாகார் எனப்படும் தூய்மையான வெல்லம், நெய், வெண்ணெய், காரா எனப்படும் கோதுமை அல்வா, பாயசம், சேமியா, தயிர் மற்றும் பால் போன்றவை பஞ்சாபின் பாரம்பரிய உணவுகளில் அடங்கும். 

அதிக நிலத்துக்குச் சொந்தக்காரர்களாக விளங்கும் பெரும் நிலக்கிழார்கள், குடும்பத்தில் மரணம் அல்லது உழவு செய்யும் கால்நடைகள் மரணம் போன்ற எதிர்பாரா சம்பவங்களுக்கும் ஆவாத் பௌனி அழைப்பு நிகழும். ஆவாத் பௌனி என்பது ஒரு விதமான உதவி கேட்கும் நிகழ்வாகும்.
 
## ஆவாட் பௌனி வகைகள்

*அறுவடை
*கூரை வேய்தல்
*ஏற்கனவே அறுவடை செய்த பயிர்களில் ஒரு பகுதியை நண்பர்களுக்கும் உறவினர்களுக்கும் பகிர்ந்தளித்தல்
 
## தோகி

ஆவாட் பௌனி கூட்டத்திலிருக்கும் ஒருவன் பாடுவான். உதாரணத்திற்கு ஒரு பாடல்:

ਕੋਠੇ ਉੱਤੇ ਕੋਠੜੀ, ਉਤੇ ਨਾਰ ਸੁਕਾਵੇ ਕੇਸ
ਕਿਤੇ ਯਾਰ ਦਿਖਾਈ ਦੇ ਗਿਆ ਬਦਲ ਕੇ ਭਰਾਵਾਂ, ਗਭਰੂਆ ਓ ਭੇਸ



ஆங்கிலத்தில்…



an extension upon a house, my lover is drying her hair
somehow my lover has given me a glimpse of her, oh brother, in disguise


தமிழில்:



வீட்டுக்கு வெளியே நீண்டு தெரிகிறது, என் காதலி தன் கூந்தலை உலர்த்துகிறாள்
எப்படியோ அவள் எனக்கொரு தரிசனம் தந்துவிட்டாள், அய்யோ அவள் சகோதரன் மாறு வேடத்தில்


குழுவில் உள்ள மற்றவர்கள் இரண்டாவது வரியில் இருந்து, அய்யோ அவள் சகோதரன் மாறு வேடத்தில் என்று இணைந்து பாடுவார்கள். மத்தளம் இப்புள்ளியில் உயர்ந்து ஒலிக்கும். சில சந்தர்ப்பங்களில் அவர்கள் ஒய்யாரமாக நடனம் ஆடுவதும் உண்டு

## மேற்கோள்கள்

பகுப்பு:பஞ்சாபி பண்பாடு
பகுப்பு:அறுவடைப் பண்டிகைகள்
மகி

**மகி**  என்பது மகரச் சங்கராந்திக்கான பஞ்சாபி மொழிப் பெயராகும். இது குளிர்கால அறுவடைப் பண்டிகையாக இந்தியா முழுவதும் கொண்டாடப்படுகிறது .மகி மக முதல் நாளில் பஞ்சாப், இமாச்சலப்பிரதேசம், அரியானா பகுதிகளில் பஞ்சாபியர் கால அட்டவணைப்படி கொண்டாடப்படுகிறது. இது பண்பாட்டுப் பண்டிகையாக மட்டுமன்றி பருவக்கால, சமயப் பண்டிகையாகவும் விளங்குகிறது. இது வேளாண்மைப் புத்தாண்டு  தொடங்கும் பகல்வெளிச்ச மிக்க நாட்களில் விளையாட்டுகள் நிகழும் பண்டிகையாகவும் திகழ்கிறது.

## பண்பாட்டுத் திருவிழா

### பருவக் காலத் திருவிழா
மகி பகல் வெளிச்சம் மிகுவதைக் குறிப்பிடுகிறது . இது குளிர்காலக் கதிர்த்திரும்பலில் ஏற்படும். இது பெருநாள் எனும் பொருள் உள்ள பாரா தின் என வழங்கும். இது பின்பனிக்காலத் (சிசிர்பருவத்)தொடக்கமும் ஆகும் . சிசிர் பருவம் குளிர்காலத்தின் இரண்டாம் பகுதியான பின்பனிக்காலம் ஆகும். எனவே மகி பருவக்காலப் பண்டிகையும் ஆகும்.

### மரபுகள்

#### உணவு
இந்தியாவின் மற்ற பகுதிகளைப்போல குளிர்காலத்தில் பஞ்சாபிலும் இமாச்சலப் பிரதேசத்திலும் ஃஆர்யானாவிலும் நெல் அறுவடை நிகழ்வதில்லை. என்றாலும் நெல் அறுவடை இலையுதிர் காலத்தில் நடைபெறுகிறது. இந்த அறுவடை மகியன்று கொண்டாடப்படுகிறது. எனவே இன்று பாற்கஞ்சி காய்ச்சிப் பருகப்படுகிறது . குளிர்கால விளைச்சலான கரும்புச் சாறு அருந்தப்படுகிறது. இது கீர் என வழங்குகிறது.  "Poh ridhi, Magh khadi"  என்றொரு பஞ்சாபிப் பழமொழி உண்டு. இதன் பொருள் போ மாதப் பாற்கஞ்சி அடுத்த மகி மாத முதல் நாளில் பருகப்படுகிறது என்பதாகும். பஞ்சாபின் சில பகுதிகளில் கிச்சடி வெல்லமும் கரும்புத் துண்டும் கலந்து உண்ணப்படும்.இவை எல்லாமே குளிர்கால அறுவடைப் பொருள்களாகும். எள்கலந்த தின்பண்டங்களும் மரபாக உண்ணப்படுவதுண்டு. இவற்றோடு, வசந்தப் பட்டப் பண்டிகையின்போது கவிநிற அரிசியுணவு மரபாக ஆர்வத்தோடு சேர்த்துக்கொள்ளப்படுகிறது.

#### மகி விருந்து (மோகு-மகி)
பஞ்சாபின் சில பகுதிகளில் இளம்பெண்கள் மூத்த பெண்டிரிடம் விருந்து கேட்பர். இது மகி விருந்து (மோகு-மகி) எனப்படும். இந்நிகழ்வு மகியன்று காலையின் நிகழும். The only song sung on this occasion is:


*moh-mahi de ke jaa - de ke ja*
*darhi phul puaa ke ja - pua ke ja*
*darhi teri hari bhari - hari bhari*
*phula de naal jarhi bhari - jarhi bhari*
*je na moh-mahi ditti su*
*duhatharh darhi puttu su*


**மொழிபெயர்ப்பு**


போகுமுன் விருந்து தா 
முகத்தில் பூச்சூட்டு
உன் தாடி (முகம்) எப்படி பொலியுது,
பூக்கள் தவழ
நீ எனக்கு விருந்து தராவீட்டால்
உன் தாடி இழுப்பேன் (உன் கன்னம் கிள்ளுவேன்)


(இங்கு பஞ்சாபிச் சொல்லான தாடி விருந்தளிக்கும் எதிர்பெண்ணின் முகம், கன்னம் குறிக்கும்).

### மகி விழாக் காட்சிகள்
மரபாக மகியன்று பல பண்பாட்டுக் காட்சிகள் நிகழும்.மக்கள் குழுமிப் பார்க்க பலவிழாக் காட்சிகளாக, கபட்டி, மற்போர், பஞ்சாப் பகுதி விளையாட்டுகள், இந்திய விளையாட்டுகள் போன்றவை நிகழும்.  

## முக்த்சார் போர்ப் பெருவிழா

மகியன்று முக்த்சார் நகரில் மிகப்பெரிய கண்காட்சிக்கு ஏற்பாடு செய்யப்படும். இது மகி மேளா எனப்படுகிறது. இதில் சாளி முக்தேவின் போர்க்காட்சி அரங்கேறும். இது வரலாற்றுக் கால முக்த்சார் போர்க் காட்சி ஆகும்.  இந்நகரிலுள்ள குளத்தில் குளிப்பவர்களுக்கு விடிவு கிட்டுமென நம்பப்படுகிறது.

## மேற்கோள்கள்

திருவிழாக்கள்

பகுப்பு:அறுவடைப் பண்டிகைகள்
பகுப்பு:குளிர்காலப் பண்டிகைகள்
பகுப்பு:இந்து சமய விழாக்கள்
பகுப்பு:சீக்கிய சமய விழாக்கள்
அம்மன் கோவில் வாசலிலே

**அம்மன் கோவில் வாசலிலே** என்பது  1996-இல் வெளிவந்த இந்தியத் தமிழ்த் திரைப்படமாகும். இதனை இராமராஜன் இயக்கினார். எஸ்.ராஜாராம் தயாரித்தார்.

இராமராஜன், சங்கீதா, மணிவண்ணன், செந்தில் ஆகியோர் உடன் நடித்திருந்தனர். இத்திரைப்படத்திற்கு சிற்பி இசையமைத்துள்ளார்.

## நடிகர்கள்
*ராமராஜன்
*சங்கீதா
*மணிவண்ணன்
*செந்தில்
*காந்திமதி
*குள்ளமணி
*சந்தான பாரதி .. கௌரவத் தோற்றம்
*ஆர். சுந்தர்ராஜன் .. கௌரவத் தோற்றம்
*இராஜஸ்ரீ .. கௌரவத் தோற்றம்

## பாடல்கள்
இத்திரைப்படத்திற்கு சிற்பி இசையமைத்திருந்தார். பாடல் வரிகளைக் கவிஞர் வாலி எழுதியிருந்தார்.

## மேற்கோள்கள்

## வெளி இணைப்பு
* 

பகுப்பு:இந்தியத் தமிழ்த் திரைப்படங்கள்
பகுப்பு:1996 தமிழ்த் திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:காந்திமதி நடித்த திரைப்படங்கள்
எலும்பு வங்கி

**எலும்பு வங்கி** என்பது நேர்ச்சி, கிருமித்தொற்று, புற்றுநோய் போன்றவற்றின் காரணமாக எலும்புகள் கடுமையாகப் பாதிக்கப்படும்போது, பாதிக்கப்பட்ட எலும்பை எடுத்துவிட்டு, அங்கு மாற்றாக உண்மையான எலும்பைப் பொருத்துவது, எலும்பு மாற்றுச் சிகிச்சை ஆகும். இதற்காக இறந்தவர்கள், மூளைச்சாவு ஏற்பட்டவர்கள் சிலசமயம் உயிரோடு இருப்பவர்களிடமிருந்தும் எலும்பைப் பெற்று, முறைப்படிப் பாதுகாத்து, எலும்பு மாற்றுச் சிகிச்சை தேவைப்படுபவர்களுக்குக் கொடுப்பதற்காக உருவாக்கப்பட்டதே எலும்பு வங்கி.
## இந்தியாவில் எலும்பு வங்கி
1988 ஆண்டு இந்தியாவின் முதல் எலும்பு வங்கி மும்பை டாடா நினைவு மருத்துவமனையில் துவக்கப்பட்டது, அதைத் தொடர்ந்து, டெல்லி எய்ம்ஸ் மருத்துவமனையில் துவக்கப்பட்டது. தமிழகத்தில் முதன்முதலில் கோவை கங்கா மருத்துவமனையில் எலும்பு வங்கி தொடங்கப்பட்டது. சென்னை கீழ்பாக்கம் அரசு மருத்துவமனையில் எலும்பு வங்கியை துவக்குவதற்கான ஏற்பாடுகள் நடந்துவருகின்றன.

## சேமிக்கும் முறை
எலும்புகளை. மிகவும் எளிதான வழியில், குறைந்த செலவில் சேமிக்க முடியும். மூளைச்சாவு ஏற்பட்டவரிடமிருந்து பெறப்பட்ட எலும்பை ஆல்ககாலில் கழுவிச் சுத்தப்படுத்தி, அதில் எய்ட்ஸ், மஞ்சள் காமாலை போன்ற கிருமிகள் இல்லை என்பது உறுதிப்படுத்தி, மைனஸ் 80 டிகிரி செல்சியஸில், குளிர்சாதனப் பெட்டியில் பல ஆண்டுகள் பாதுகாக்கப்படுகிறது. எலும்புகளை காமா கதிர்கள் கொண்டு தொற்றுநீக்கம் செய்து பாதுகாப்பதும் முறையும் உண்டு.

பொதுவாக இறந்தவரின் உடலிலிருந்து 12 மணி நேரத்துக்குள் எலும்பைப் பெற்றுக்கொள்வர். உயிரோடு இருப்பவரிடமிருந்தும் அறுவை சிகிச்சை மேற்கொள்ளும்போது சேதமடைந்த  எலும்பை நீக்கும்போது அந்த எலும்புகளை சேமிப்பது உண்டு.  அதாவது இடுப்பு மாற்றுச் சிகிச்சை மேற்கொள்ளப்படும்போது, அங்குள்ள பந்துக்கிண்ண மூட்டு எலும்பைச் சேமித்து, அடுத்தவர்களுக்குப் பயன்படுத்துவதுண்டு. மார்புக்கு அருகிலுள்ள முதுகெலும்பு அறுவைச் சிகிச்சையின்போது விலா எலும்புகளைவெட்டி எடுப்பது நடைமுறை. இந்த எலும்புகளையும் பாதுகாத்துப் பின்னாளில் மற்றவர்களுக்குப் பயன்படுத்த முடியும். நேர்ச்சியின் போது கை, கால்கள் துண்டாகி தசைகள் நசுங்கிவிட்டால், அவற்றின் எலும்புகளை இம்மாதிரி சேமித்துப் பயன்படுத்த முடியும்.

## மேற்கோள்கள்

பகுப்பு:எலும்புகள்
குரு அர்ஜன்

**குரு அர்ஜன் தேவ்** (Guru Arjan) (1563 ஏப்ரல் 15  - 1606  மே 30) என்பவர், சீக்கிய நம்பிக்கையின் முதல் தியாகியாகவும், மற்றும் பத்து சீக்கிய குருக்களில் இவர் ஜீவனுள்ள ஐந்தாவது குருவாகவும் இருந்தவர். மேலும், சீக்கியர்களின் புனித நூலான ஆதி கிரந்த் எனும் நூலை முதலில் தொகுக்கப்பட்டவராகவும் அறியப்படுகின்றார்.

## சான்றாதாரங்கள்

பகுப்பு:1563 பிறப்புகள்
பகுப்பு:1616 இறப்புகள்
பகுப்பு:சீக்கிய குருக்கள்
பகுப்பு:பஞ்சாபி மக்கள்
பகுப்பு:1606 இறப்புகள்
குரு அர் கிருசன்

**குரு அர் கிருசன்** (1656 யூலை 23  - 1664  மார்ச்சு 30) என்பவர், பத்து சீக்கிய குருக்களில் 
சீக்கிய நம்பிக்கையின் எட்டாம் குருவான இவர், ஏழாம் குருவான குரு ஹர் ராய் மறைவின் (*1661 அக்டோபர் 6*) காரணமாக   தனது ஐந்தாவது அகவையிலேயே இளம் சீக்கிய குரு ஆனார்.

## சான்றாதாரங்கள்

பகுப்பு:1656 பிறப்புகள்
பகுப்பு:1664 இறப்புகள்
பகுப்பு:சீக்கிய குருக்கள்
பகுப்பு:பஞ்சாபி மக்கள்
பகுப்பு:பெரியம்மை நோயால் இறந்தவர்கள்
குரு தேக் பகதூர்

**குரு தேக் பகதூர்** (*Guru Tegh Bahadur*) (பஞ்சாபி: ਗੁਰੂ ਤੇਗ਼ ਬਹਾਦਰ). (ஏப்ரல் 1, 1621 - நவம்பர் 24, 1675) என்றறியும் இவர், பத்து சீக்கிய குருக்களில் (தீர்க்கதரிசிகள்) சீக்கிய மத நம்பிக்கையின் ஒன்பதாம் நானக் குருவாவார். சீக்கிய குருக்களில் முதல் குருவான குரு நானக் என்பவரின் ஆவி, இவர்மீது தொடர்ந்ததாகவும் நம்பப்படுகிறது. மேலும், ஆதி கிரந்த் எனப்படும் குரு கிரந்த் சாகிப் எனும் சீக்கியர்களின் புனித நூலில், இவரது 115 கவிதை நடையிலான பாசுரங்களின் (இறைப் பாடல்கள்) உரை இடம்பெற்றுள்ளது.

இவர் முகலாயப் பேரரசர் அவுரங்கசீப்பின் ஆணையால் 24 நவம்பர் 1675 அன்று கொல்லப்பட்டார்.

## சான்றாதாரங்கள்

பகுப்பு:1621 பிறப்புகள்
பகுப்பு:1675 இறப்புகள்
பகுப்பு:சீக்கிய குருக்கள்
பகுப்பு:பஞ்சாபி மக்கள்
ரியோ

**ரியோ** (*Rio*) என்பது பின்வருவனவற்றைக் குறிக்கலாம்:

## இடங்கள்
* இரியோ டி செனீரோ

## போக்குவரத்து
* RIO (ரியோ), இரியோ டி செனீரோ பன்னாட்டு வான் போக்குவரத்து சங்க வானூர்தி நிலையக் குறியீடு

## திரைப்படம்
* ரியோ (2011 திரைப்படங்கள்)
* ரியோ 2
பிரகாஷ் ஜவடேகர்

**பிரகாஷ் ஜவடேகர்** (பிறப்பு: 30 சனவரி 1951) ஒரு இந்திய பாரதிய ஜனதா கட்சி (பாஜக) அரசியல்வாதி மற்றும் இந்திய அரசின் மனிதவள மேம்பாட்டு அமைச்சகத்தின் முன்னாள் அமைச்சர்.

இவர் ராஜ்ய சபாவில் நாடாளுமன்ற உறுப்பினராக 2008இல் மஹாராஷ்டிரா, மற்றும் 2014இல் மீண்டும் மத்தியப் பிரதேசத்தில் இருந்து தேர்ந்தெடுக்கப்பட்டார்.

## குறிப்புகள்

பகுப்பு:1951 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பகுப்பு:மாநிலங்களவை உறுப்பினர்கள்
குரு ஹர் ராய்

**குரு ஹர் ராய்** (Guru Har Rai) (1630 சனவரி 16  - 1661  அக்டோபர் 6) என்பவர், பத்து சீக்கிய குருக்களில் 
சீக்கிய நம்பிக்கையின் ஏழாவது குருவான இவர், தனது தாத்தா அடிச்சுவட்டை பின்பற்றி 1644-ம் ஆண்டு மார்ச் மாதம் 8-ம் நாளன்று குரு ஆனார். மேலும் இவர், ஆறாவது சீக்கிய குருவான குரு அர்கோவிந்த் என்பவரின் பேரனாகவும்  அறியப்படுகிறார்.

## சான்றாதாரங்கள்

பகுப்பு:1630 பிறப்புகள்
பகுப்பு:1661 இறப்புகள்
பகுப்பு:சீக்கிய குருக்கள்
பகுப்பு:பஞ்சாபி மக்கள்
சீக்கியக் குருக்கள்

1469-இல் குரு நானக் தொடங்கி அடுத்த நூற்றாண்டுகளில் தொடர்ந்த குரு பரம்பரை  பரப்பியுரைத்த புனித அறிவுரைகள் படிப்படியாக தனிச் சமயமாக உருவானது.  இந்தப் பரம்பரையில் வந்த குருக்கள் **சீக்கிய குருக்கள்** எனப்படுகின்றனர். முதல் குருவான குரு நானக்கை அடுத்தடுத்து பத்தாவது குரு குரு கோவிந்த் சிங் வரை மனிதர்களாக இருந்தனர்;  குரு நானக்கின் வழிகாட்டுதலைக் கொண்ட புனித நூலாகிய ஆதி கிரந்தம் அல்லது கிரந்த சாகிப் குரு கோவிந்த் சிங்கால் குரு கிரந்த் சாகிப் என உயர்த்தப்பட்டு இறுதியான மற்றும்  நிரந்தரமான பதினொன்றாவது குருவாக  வழிமொழியப்பட்டது. அது முதல் சீக்கியர்களின் சமயகுருவாக குரு கிரந்த சாகிப்  நிலைத்துள்ளது.
## பட்டியல்

## காலக்கோடு


ImageSize = width:720 height:auto barincrement:35
PlotArea = left:120 bottom:90 top:20 right:0
Alignbars = late
DateFormat = yyyy
Period = from:1450 till:1708
TimeAxis = orientation:horizontal format:yyyy

Colors =
  id:1    value:red        legend:1469-1538
  id:2    value:green      legend:1504-1552
  id:3    value:orange     legend:1479-1574
  id:4    value:darkblue   legend:1534-1581
  id:5    value:purple     legend:1563-1606
  id:6    value:yellow     legend:1595-1644
  id:7    value:claret     legend:1630-1661
  id:8    value:powderblue legend:1656-1663
  id:9    value:magenta    legend:1621-1675
  id:10   value:blue  legend:1666-1708

Legend = orientation:vertical position:bottom columns:4

ScaleMajor = increment:25 start:1450

BarData=

  bar:Rajesh text:Sri Guru Nanak Dev Ji"
  bar:Angad text:"Sri Guru Angad Dev Ji"
  bar:Amar  text:"Sri Guru Amar Das Ji"
  bar:Ram   text:"Sri Guru Ram Das Ji"
  bar:Arjun text:"Sri Guru Arjun Dev Ji"
  bar:Hargobind text:"Sri Guru Hargobind Ji"
  bar:Har text:"Sri Guru Har Rai Ji"
  bar:HarK text:"Sri Guru Har Krishan Ji"
  bar:Tegh text:"Sri Guru Tegh Bahadur Ji"
  bar:Gobind text:"Sri Guru Gobind Singh Ji

PlotData=

  width:20 textcolor:black align:left anchor:from shift:(-25,-5)

  bar:Rajesh from:1469 till:1510 color:1
  bar:Angad from:1504 till:1552 color:2
  bar:Amar from:1479 till:1574 color:3
  bar:Ram from:1534 till:1581 color:4
  bar:Arjun from:1563 till:1606 color:5
  bar:Hargobind from:1595 till:1644 color:6
  bar:Har from:1630 till:1661 color:7
  bar:HarK from:1656 till:1664 color:8
  bar:Tegh from:1621 till:1675 color:9
  bar:Gobind from:1666 till:1708 color:10



## மேற்சான்றுகள்

## வெளி இணைப்புகள்
*sikhs.org
*sikh-history.com
*srigurugranthsahib.org

பகுப்பு:சீக்கியம்
பகுப்பு:சீக்கிய குருக்கள்
தலேர் மெகந்தி

**தலேர் சிங்** (*Daler Singh*) பரவலாக மேடைப் பெயர், **"தலேர் மெகந்தி"** (பிறப்பு 18 ஆகத்து 1967) இந்திய இசைப்பதிவுக் கலைஞர், இசைக்கலைஞர், பாடலாசிரியர், எழுத்தாளர், இசைத்தட்டு தயாரிப்பாளர், நிகழ்ச்சியாளர் மற்றும் சூழலியலாளர்.  உலகெங்கும் பங்கராவை பரப்பியதற்காக அறியப்படுகின்றார். தலேருக்கு முன்பாக பரவியிருந்த இந்தித் திரைப்பட இசைக்கு மாற்றாக திரையிசை இல்லா இசைவகையை பரப்பியதற்கும் புகழ்பெற்றவர். தனித்துவமான குரலுடன் ஆற்றல்மிகு நடனப் பாடல்களால் உணர்ச்சிமிகு பாடல்களை வழங்கும் இந்தியப் பரப்பிசைக் கலைஞராகவும் அறியப்படுகின்றார். இவரது தலைப்பாகையும் நீண்ட தவழும் உடைகளும் தனி அடையாளங்களாக உள்ளன.
## மேற்சான்றுகள்

பகுப்பு:பஞ்சாபிக் கலைஞர்கள்
பகுப்பு:பாப் இசைக் கலைஞர்கள்
பகுப்பு:1967 பிறப்புகள்
பகுப்பு:சீக்கியர்கள்
பகுப்பு:வாழும் மக்கள்
1576

ஆண்டு **1576** (**[[ரோம எண்ணுருக்கள்|MDLXXVI]]**) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு நெட்டாண்டு ஆகும்.

## நிகழ்வுகள்
* மே 5 &ndash; பிரான்சில் ஐந்தாம் சமயப் போர் முடிவுக்கு வந்தது. சீர்திருத்தத் திருச்சபையினரின் சமய வழிபாட்டிற்கு அனுமதி வழங்கப்பட்டது.
* சூலை 11 &ndash; ஆங்கிலேய மாலுமி மார்ட்டின் புரோபிசர் கிறீன்லாந்தைக் கண்டார்.
* நவம்பர் 2 &ndash; இரண்டாம் ருடோல்ஃபு புனித உரோமைப் பேரரசர் ஆனார்.
* டிசம்பர் &ndash; பிரான்சில் ஆறாம் சமயப் போர் ஆரம்பமானது.
* டிசம்பர் 14 &ndash; அங்கேரிய இளவரசர் இசுட்டீவன் பாத்தோறி போலந்தின் மன்னராகத் தேர்ந்தெடுக்கப்பட்டார்.
* புதிய எசுப்பானியாவில் (இன்றைய மெக்சிக்கோ) கொக்கோலிஸ்டி கொள்ளை நோய் பரவியதில் மில்லியன் கணக்கில் மக்கள் உயிரிழந்தனர்.

## பிறப்புகள்

## இறப்புகள்
* செப்டம்பர் 21 &ndash; கார்டானோ, இத்தாலியக் கணிதவியலாளர், மருத்துவர் (பு. 1502)
* நவம்பர் 9 &ndash; நான்காம் சாமராச உடையார், மைசூரின் மன்னர் (பி. 1507)

## மேற்கோள்கள்
பஞ்சாபி கிளைமொழிகள்

**பஞ்சாபி கிளைமொழிகள்** பாக்கிசுத்தானில் 60% மக்களாலும், இந்தியாவின் பஞ்சாப் மாநிலத்தில் பெரும்பாலோராலும் பேசப்படுகின்றன. இந்தியாவில் பேசப்படும் முக்கியமான பஞ்சாபி கிளைமொழிகள் மாஜி, தோவாபி, மல்வாய், போவாதி என்பன. போத்தோகாரி, லாண்டி, முல்த்தானி ஆகியவை பாக்கிசுதானில் பேசப்படுபவற்றுள் முக்கியமானவை. மாஜி இரு நாடுகளிலும் செந்தரமாகக் கருதப்படுகிறது.

## கிளைமொழிகள்
### மாஜி

மாஜி என்பது எழுத்துப் பஞ்சாபியின் நியமமாக இருப்பதால், அதுவே பஞ்சாபியின் மதிப்புக்குரிய கிளைமொழியாக உள்ளது. இது பஞ்சாப்பின் மையப் பகுதியில் மாஜா என்னும் பகுதியில் பேசப்படுகிறது. பாக்கிசுத்தானின் மாவட்டங்களான லாகூர், சேக்குப்புரம், காசூர், ஒக்காரா, நான்கானா, சாகிப், பைசலாபாத், குச்ரன்வாலா, வாசிராபாத், சியால்கோட், நரோவால், குசராத், சேலும், பாக்பட்டன், வெகாரி, கணேவால், சாகிவால், ஹபீசாபாத், மாண்டி பகாவுத்தீன், சினியத் ஆகியவை இப்பகுதியில் அடங்குகின்றன. இந்தியாவில், பஞ்சாப் மாநிலத்தில் உள்ள அம்ரித்சார், தார்ன் தாரண் சாகிப், குர்தாசுப்பூர் ஆகிய மாவட்டங்களிலும், பஞ்சாப், அரியானா, உத்தரப் பிரதேசம் ஆகிய மாநிலங்களில் உள்ள பிற முக்கிய நகரங்களிலும், தில்லி, மும்பாய் ஆகிய நகரங்களிலும் குறிப்பிடத்தக்க அளவில் இக்கிளைமொழி பேசப்படுகின்றது.

### மகாசு பகாரி
மகாசு பகாரி இமாச்சலப் பிரதேசத்தில் பேசப்படும் ஒரு மேற்குப் பஞ்சாபி மொழி. இதை மகாசுயி அல்லது மகாசுவி என்றும் அழைப்பதுண்டு. 2001ம் ஆண்டுக் கணக்கெடுப்பின்படி இம்மொழி பேசுவோரின் எண்ணிக்கை ஏறத்தாழ 1,000,000. இது பொதுவாக சிம்லா, சோலான் மாவட்டங்களில் பேசப்படுகின்றது. சிம்லாவும், சோலானும், பழைய மகாசு மாவட்டத்தின் பகுதிகள் ஆகும்.

இக்கிளைமொழி, இந்தோ-ஐரோப்பியம், இந்தோ-ஈரானியம், இந்தோ-ஆரியம், வடக்கு வலயம், மேற்கு பகாரி என வகைப்படுத்தப்பட்டுள்ளது. இடங்களைப் பொறுத்து இக்கிளைமொழி பல வட்டார வழக்குகளை உருவாக்கியுள்ளது. எடுத்துக்காட்டாக, கீழ் மகாசு பகாரி (பகாத்தி, பக்லியானி, கியுந்தாலி), மேல் மகாசு பகாரி (ராம்புரி, ரோஃருரி, சிம்லா சிராசி, சோடோச்சி).

### சாபுரி
சர்கோதா கிளைமொழி எனவும் அறியப்படும் சாபுரி கிளைமொழி பெரும்பாலும் பாக்கிசுத்தானின் பஞ்சாப்பில் பேசப்படுகிறது. சர்கோத் பிரிவில் பேசப்படும் இம்மொழி பஞ்சாபி மொழியின் மிகப்பழைய கிளைமொழிகளுள் ஒன்று. இதன் பெயர் முந்திய சாப்பூர் மாவட்டத்தின் பெயரிலிருந்து பெறப்பட்டது. இக்கிளைமொழி, மாஜி, போத்தோகாரி, தலோச்சி ஆகிய கிளைமொழிகளின் கலவை எனலாம். குசாப் பகுதியில் வாழும் சாப்புரியர்கள் கூடிய தலோச்சிக் கிளைமொழிச் சாயலுடன் சாபுரியைப் பேசுகின்றனர். அதேவேளை தென்பகுதிச் சாபுரி மொழியில் கூடுதலான சாங்கோச்சி மொழியின் தன்மையைக் காணலாம். பரந்த பகுதியொன்றில் காணப்படும் இம்மொழி சர்கோதா, குசாப் மாவட்டங்களிலும், அயலில் உள்ள மியன்வாலி, பாக்கர் ஆகிய மாவட்டங்களிலும் பேசப்படுகின்றது. பஞ்சாபியின் பிற கிளைமொழிகளில் இருந்து வேறுபடுத்திக் காட்டக்கூடிய பல்வேறு அம்சங்களைக் கொண்டதாக சாபுரி கிளைமொழி உள்ளது.

## குறிப்புகள்

## மேற்கோள்கள்

பகுப்பு:இந்திய மொழிகள்
பகுப்பு:பாக்கித்தானிய மொழிகள்
பகுப்பு:பஞ்சாபி கிளைமொழிகள்
பஞ்சாப் நடுவண் பல்கலைக்கழகம்

:* [[நடுவண் பஞ்சாப் பல்கலைக்கழகம்]], பாக்கித்தானுடனோ  [[பஞ்சாப் பல்கலைக்கழகம், சண்டிகர்]] உடனோ குழப்பிக் கொள்ள வேண்டாம் *.

**பஞ்சாப் நடுவண் பல்கலைக்கழகம்** (*The Central University of Punjab*, **CUPB**) இந்திய பஞ்சாபில் பட்டிண்டாவில்  அமைக்கப்பட்டுள்ள நடுவண் பல்கலைக்கழகம் ஆகும். இது நாடாளுமன்றம் இயற்றிய சட்டத்தின்படி நிறுவப்பட்டுள்ளது:  இந்திய அரசின் "நடுவண் பல்கலைக்கழகங்கள் சட்டம், 2009". பஞ்சாப் நடுவண் பல்கலைக்கழகத்தின் ஆளுகைப்பகுதி பஞ்சாப் மாநிலம் முழுமையுமாகும். ரிசர்ச்கேட் & இசுகோப்பசு நிறுவனத்தின் தரவரிசைப்படி புதியதாக நிறுவப்பட்ட நடுவண் பல்கலைக்கழகங்களில் 2012 முதல் தொடர்ச்சியாக முதலிடத்தில் உள்ளது.  நடுவண் பல்கலைக்கழகங்களில் பஞ்சாப் நடுவண் பல்கலைக்கழகத்தில் மட்டுமே விடுமுறைகளோ பருவங்களுக்கு இடையில் இடைவெளியோ இல்லாதுள்ளது. தவிரவும் இங்குதான் துணைநிலை பேராசிரியர்கள்   உயிரியளவுகள்-அடிப்படையிலமைந்த வருகைப்பதிவில் பதிகையிட வேண்டியுள்ளது.  ஆசிரியர் சங்கம் எதுவும் இல்லை. கல்வியாளர்களுக்கு இரண்டாண்டுகள் பயிற்சிக்காலம் இருப்பதும் இங்குதான் நடைமுறையில் உள்ளது.
## பல்கலைக்கழகம்

பஞ்சாப் நடுவண் பல்கலைக்கழகம், பட்டிண்டா  2009ஆம் ஆண்டு நடுவண் பல்கலைக்கழகங்கள் சட்டத்தின்படி நிறுவப்பட்டது; குடியரசுத் தலைவரின் அனுமதியை மார்ச் 20, 2009இல் பெற்றது. இதன் ஆள்புலம் பஞ்சாப் மாநிலம் முழுமைக்குமானது.

ஏப்ரல் 2009இல் துணை வேந்தர் குடியிருப்பில் அமைக்கப்பட்ட முகாம் அலுவலகத்தில் தனது செயற்பாட்டைத் துவங்கியது.  நவம்பர் 2009இல் 35 ஏக்கரா பரப்பளவில் அமைந்துள்ள நகர வளாகத்திற்கு மாறியது. முதன்மை வளாகம் பதின்டா-பாதல் சாலையில் குடா சிற்றூரில் 500 ஏக்கர் நிலத்தில் கட்டமைக்கப்பட்டு வருகின்றது.  பட்டிண்டா பேருந்து நிலையத்திலிருந்து இது 21.5 கி.மீ. தொலைவில் உள்ளது. 
## மேற்சான்றுகள்

## வெளி இணைப்புகள்
*அலுவல்முறை வலைத்தளம் 
*City Campus @Wikimapia
* Profile of Central University of Punjab 

பகுப்பு:இந்தியப் பஞ்சாபிலுள்ள பல்கலைக்கழகங்கள்
பகுப்பு:இந்திய நடுவண் பல்கலைக்கழகங்கள்
பகுப்பு:2009 நிகழ்வுகள்
விஸ்வநாதன்-ராமமூர்த்தி

**விஸ்வநாதன்-ராமமூர்த்தி** என்பவர்கள் தென்னிந்தியத் திரையுலகின் இணைகளான ம. சு. விசுவநாதன் மற்றும் டி. கே. ராமமூர்த்தி ஆவர். இவர்கள் 1952 லிருந்து ஒன்றாக இணைந்து பணியாற்றத் தொடங்கி 100 க்கும் அதிகமான படங்களில் பணியாற்றினர். 1965ல் *[[ஆயிரத்தில் ஒருவன் (1965 திரைப்படம்)|ஆயிரத்தில் ஒருவன்]]* திரைப்படத்திற்குப் பிறகு பிரிந்தார்கள். அதன் பிறகு ராமமூர்த்தி 1966 – 1986 வரை 16 திரைப்படங்களில் பணியாற்றினார். இவர்கள் மீண்டும் 30 வருடங்களுக்குப் பிறகு 1995 எங்கிருந்தோ வந்தான் திரைப்படத்தில் இணைந்தார்கள்.

2012ஆம் ஆண்டு ஜெயா தொலைக்காட்சியின் 14-வது ஆண்டு தொடக்கவிழாவில் முதல்வர் ஜெயலலிதா விஸ்வநாதன் ராமமூர்த்தி இணைக்கு 60 பொற்காசுகள் கொண்ட பொற்கிழியும், இருவருக்கும் மகிழுந்துகளையும் பரிசாக தந்தார்.

## தொடக்க வாழ்க்கை
### ராமமூர்த்தி
டி. கே. ராமமூர்த்தி திருச்சியில் பிரபல இசைக்குடும்பத்தில் பிறந்தார். சிறுவயது முதலே வயலின் வாசிப்பவராக இருந்தார். இவருடைய தந்தை கிருஷ்ணசாமி பிள்ளை மற்றும் தாத்தா மலைக்கோட்டை கோவிந்தசாமி பிள்ளை ஆகியோரும் வயலின் வாசிப்பில் சிறந்தவர்கள். ராமமூர்த்தி சிறுவயதிலிருந்தே மேடை நிகழ்ச்சிகளில் பங்கேற்றார். 1940களில் அவிச்சி மெய்யப்பச் செட்டியார் அவர்களிடம் பணியாற்றினர். பி. எஸ் திவாகர், ஆர் சுதர்சனம் போன்றோரின் நட்புடன் திரையுலகத்தில் வாய்ப்புகளைத் தேடினார். சி. ஆர். சுப்பராமன், டி. ஜி. லிங்கப்பா போன்ற வயலினிஸ்டிடம் பணியாற்றினார்.

### விஸ்வநாதன்
எம். எஸ். விஸ்வநாதன் நடிகராகவும், பாடகராகவும் ஆசைகொண்டிருந்தார். 1940 களில் மேடை நாடகங்களில் நடித்தார். 1950 களில் புகழ் பெற்ற இசையமைப்பாளராக விளங்கிய டி. ஆர். பாப்பா அவர்கள், இசையமைப்பாளராகுமுன் எஸ். வி. வெங்கட்ராமன் அவர்களின் இசைக்குழுவில் ஒரு வயலின் இசைக்கலைஞராகப் பணியாற்றி வந்தார். அவர் எம். எஸ். விஸ்வநாதனை அந்தக் குழுவில் ஒரு எடுபிடி வேலைகள் செய்யும் உதவியாளராக இணைத்து விட்டார். விஸ்வநாதனுக்கு இசையமைப்பதில் ஆர்வம் இருந்தது. அதனால் இசையமைப்பாளர் எஸ். எம். சுப்பையா நாயுடு அவர்களுடன் சேர்ந்தார். அதன் பின் சி. ஆர். சுப்புராமன் குழுவில் ஆர்மோனியம், பியானோ என்பவற்றை வாசிக்கும் கலைஞராக முன்னேறினார். டி. ஜி. லிங்கப்பா மற்றும் டி. கே. ராமமூர்த்தி ஆகியோரும் இவருடன் இணைந்து பணியாற்றினார்கள்.

எம். எஸ். விஸ்வநாதன் 15 வயதிலேயே மூன்று இசைக்கருவிகளை இசைக்கும் திறனைப் பெற்றிருந்தார். டி. கே. ராமமூர்த்தி 16 வயதிலிருந்து வயலின் இசைக் கலைஞராக இருந்தார்.

## இறப்பு
நோய்வாய்ப்பட்டிருந்த இராமமூர்த்தி 2013 ஏப்ரல் 17 அன்று சென்னை மருத்துவமனையில் காலமானார். அப்போது அவருக்கு 91 வயது.

விஸ்வநாதன் 2015 சூன் 27 அன்று சென்னை மருத்துவமனையில் சுவாசப் பிரச்சனைக்காக அனுமதிக்கப்பட்டார். 2015 சூலை 14 அன்று மருத்துவமனையில் காலமானார்.

## திரைவாழ்க்கை

## இவற்றையும் காண்க
* எம். எஸ். விஸ்வநாதன் இசையமைத்த தமிழ்த் திரைப்படங்கள்

## ஆதாரங்கள்

## வெளி இணைப்புகள்
* MSV Filmography
* List of popular songs composed music by Viswanathan Ramamoorthy
* 
* 

பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:தமிழ்த் திரைப்படம் தொடர்பான பட்டியல்கள்
பகுப்பு:இந்திய இசை அமைப்பாளர்கள்
பகுப்பு:திரை இரட்டையர்கள்
பகுப்பு:தமிழ்நாட்டு இசைக்கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
யாரோசிலாவ் மாகாணம்

**யாரோசிலாவ் மாகாணம்** (*Yaroslavl Oblast*, , **யாரோசிலாவ்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இது மத்திய நடுவண் மாவட்டத்தில், துவெர், மாசுக்கோ, இவனோவோ, விளதீமிர், கொசுத்திரோமா, வொலக்தா மாகாணங்களுக்கிடையே அமைந்துள்ளது. இதன் நிருவாக மையம் யாரோசிலாவ் நகரம் ஆகும். மக்கள்தொகை: 1,272,468 (2010 கணக்கெடுப்பு).

## புவியியல்
வோல்கா ஆறு இம்மாகாணம் ஊடாகப் பாய்கிறது. இங்குள்ள ரிபீன்சுக் நீர்த்தேக்கம் ஐரோப்பாவின் மிகப்பெரும் நீர்த்தேக்கங்களில் ஒன்றாகும்.

## மக்கள் வகைப்பாடு
2010 மக்கள் கணக்கெடுப்பின் படி, இங்குள்ள மக்கள்தொகை 1,272,468 ஆகும். இவர்களில் உருசியர்கள் - 96%, உக்ரைனியர் - 0.8%, ஆர்மீனியர்கள் - 0.6%, அசேரிகள் - 0.4%, தத்தார்கள் - 0.4%, எசிதுகள் - 0.3%, பெலருசியர்கள் - 0.2%, ஏனையோர் - 1.3%

## சமயம்
2012 அதிகாரபூர்வ தரவுகளின் படி, 32.6% உருசிய மரபுவழித் திருச்சபையினர். 5% பொதுக் கிறித்தவர்கள், 2% பழமைவாத அல்லது உருசியம் அல்லாத கிழக்கு மரபுவழி திருச்சபையினர். 1% முஸ்லிம்கள். அத்துடன் 34% சமய சார்பற்றவர்கள், 15% இரைமறுப்பாளர்கள் ஆவர். 10.4% ஏனைய சமயத்தினர்

## மேற்கோள்கள்

## வெளி இணைப்புகள்
*

பகுப்பு:உருசியாவின் மாகாணங்கள்
கே. என். கோவிந்தாச்சார்யா

**கே. என். கோவிந்தாச்சார்யா** (பிறப்பு  1943 மே  2) என்பவர் இந்திய அரசியல்வாதி, இராசுட்டிரிய சேவக் சங்கப் பரப்புநர், சமூகச் செயற்பாட்டாளர், சூழலியல் செயற்பாட்டாளர் எனவும் அறியப்படுகிறார்.

## அரசியல் பணிகள்
1988 ஆம் ஆண்டில் கோவிந்தாச்சார்யா பாரதிய ஜனதா கட்சியில் சேர்ந்தார். அதில் 2000 வரை பொதுச்செயலாளராக இருந்தார்.
ஆனால் தற்சமயம் பாரதிய சனதா கட்சியின் நடவடிக்கைகளைக் கண்டித்துப் பேசி வருகிறார்.

இவருடைய முன்னெடுப்பு முயற்சியால் பாரத் விகாஸ் சங்கம் என்னும் அமைப்பின் 3 ஆவது தேசிய மாநாடு  2011 திசம்பர் இறுதியில்  கல்புர்கியில் நடந்தது.

இந்திய அரசியலிலும் பெரும் குழுமங்களிலும் நடைபெறும் ஊழல்களைக் கண்டித்து  சனநாயகக் காப்பு முன்னணி என்னும் ஓர் 
அமைப்பை 2011 திசம்பர் 25 இல் தொடங்கினார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:1943 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:சித்தூர் மாவட்ட நபர்கள்